Den Vest-Sjællandske Avis, 1822-06-25
Nyeste Post-Efterretninger. J Aranjues hvor Kongen af Spanien for nærværende opholder sig, ere meget betydelige Uroeligheder forefaldne paa Kongens Navnedag den 30te Mai. Borgerne og Garderne stode imellem hinanden paa Pladsen, da der pludselig blev raabt: Leve den absolute Konge! Dette bevægede en Militairpatrouille til den Uforsigtighed, at lægge an med Geværer paa Folkemængden, men Officererne sendte i en Hast Soldaterne tilbage til Casernerne. Hans Majestæt befalede nu begge sine Brødre at begive sig derhen, for at holde Orden vedlige; de traf Militserne under Vaaben uden for Raadhuset. og bleve modtagne af dem med det Raab; Leve den constitutionelle Konge! leve Jnfanterne. Disse bevidnede dermed Hs. Majestæt Kongens Tilfredshed saavelsom deres egen; men da Deres Kongelige Høiheder igien vilde ride bort, saa bleve de angrebne af 2 Militser til Hest, som truende svang deres Sabler; Eskorten angreb derpaa disse Mennesker, hvoraf een forsvarede sig med Eftertryk, han var bleven nedhugget havde ikke Prinserne selv forhindret det, ja endog forbudt at arrestere ham. General Zayas bidrog meget til at standse Uroelighederne. – Paa samme Dage forefaldt en saare alvorlig Tumult i Valencia. et Artilleriedetaschement, som var sendt ind i Castellet for at affyre de sædvanlige Salver, havde der forenet sig med nogle andre Personer og giort Oprør; de bemægtigede sig deres Anfører og udnævnede en Artillerist, som Dagen tilforn var bleven dømt til en tiaarig Galleistraf, hvorpaa de udraabte den fangne General Elio til deres General. Men han vægrede sig ved at modtage befalingen over dem og indelukkede sig i sit Fængsel. Alle de øvrige Tropper og Officererne udviiste derved den bedste Sindelag; de omringede Fæstningen og oplæste Oprørsacten, hvorved der blev kun givet Oprørerne en halv Times Frist til at overgive sig; da dette ikke skeete, begyndte man den 31te Mai Klokken 4 om Morgenen at beskyde Fæstningen. Jlden blev meget heftig og Oprørerne bleve Kl. 7 nødte til at heise Parlamentairfanen. Regimentet Zamora skulde nu rykke ind i Fæstningen; men Militserne og Borgerne trængte paa samme Tid med Magt derind; dog forhindrede Øvrigheden at Oprørerne ikke bleve myrdede, men blot fængslede, for at de siden kunde dømmes. Blot een Mand blev dræbt og 3 saarede. Rygtet gik, at General Elio var blevet dræbt i sit Fængsel med 3 Pistolskud af det indtrængende Folk, og den Deputerede Hr. Salva sagde i de Deputeredes Forsamling, at det forholdt sig saaledes; dog skal dette være ugrundet; men unægtelig staaer Generalens Liv i stor Fare. Man har i Congressen villet sætte Krigsministeren under Anklage, fordi han ei har bortfjernet i Tide det anticonstitutionelle Artillerieregiment fra Valencia; men man troer dog at denne Paastand, ikke vil gaae igiennem. Ministeren for det Jndre er afreist til Valencia for at instruere Processen mod de Skyldige. – J Cadix har der ogsaa været en TuMult, hvorved mange Personer ere blevne arresterede. – Oberste Torrejos har ganske slaget Trappisterne og er rykket ind i Staden Salsona. – Det er ikke ganske roligt endnu i det nordlige Spanien, men man troer at det constitutionelle Partie vil aldeles faae Overhaand. – Det er roeligt i Madrit, men Præsterne og Munkene tør ikke vise sig paa Gaderne, af Frygt for at blive fornærmede. –